Maksims Čudinovs

Maksims Čudinovs (; dzimis 1990. gada 25. martā) ir krievu hokejists, aizsargs. Pašlaik (2017) spēlē Kontinentālās hokeja līgas kluba Omskas "Avangard" rindās.

 Spēlētāja karjera 
Uzaudzis Čerepovecā, tur Čudinovs uzsāka arī savu profesionālā spēlētāja karjeru, 2006.—07. sezonā aizvadot divas spēles Krievijas Superlīgas kluba Čerepovecas "Severstal" rindās. 2009.—10. sezonā Maksims kļuva par regulāru kluba spēlētāju, pēc sezonas beigām pagarinot savu līgumu ar klubu uz vēl divām sezonām. 2011.—12. sezonā Čudinovs, pateicoties līdzjutēju balsojumam, tika izvēlēts dalībai 2012. gada Kontinentālās hokeja līgas Zvaigžņu spēlē.

2012. gadā aizsargs pievienojās Sanktpēterburgas SKA rindām. 2015. un 2017. gadā Čudinovs kopā ar komandu izcīnīja Gagarina kausu, 2015. gadā tiekot iekļauts arī līgas simboliskajā izlasē. 2017. gada oktobrī tika aizmainīts uz Omskas "Avangard" vienību.

2010. gada NHL draftā Čudinovu izvēlējās Bostonas "Bruins" vienība.

Krievijas hokeja izlases rindās kļuvis par 2014. gada Pasaules čempionu.

 Ārējās saites 

Kategorija:1990. gadā dzimušie
Kategorija:Krievijas hokejisti
Kategorija:Čerepovecas "Severstal" spēlētāji
Kategorija:Sanktpēterburgas SKA spēlētāji
Kategorija:Omskas "Avangard" spēlētāji
Kategorija:Kontinentālās hokeja līgas Zvaigžņu spēles dalībnieki
Kategorija:Gagarina kausa ieguvēji
Kategorija:Ar Goda ordeni apbalvotie
Kategorija:Vologdas apgabalā dzimušie